Anexa nr. 1

la decizia Consiliului municipal Chişinău

 nr.\_\_\_\_\_\_\_\_\_\_ din \_\_\_\_\_\_\_2022

**PROIECTUL REGULAMENTULUI**

**de organizare și funcționare**

**al Serviciului social Centrul de zi pentru copii cu boli rare și autism**

**,,Fluture albastru”**

**Capitolul I**

 **DISPOZIȚII GENERALE**

1. Regulamentul de organizarea și funcționare al Serviciului social Centrul de de zi pentru copii cu boli rare și autism (în continuare Regulament) reglementează modul de organizare, funcționare, scopul, obiectivele și finanțarea acestuia. Drept bază legală pentru activitatea Serviciului sunt: Legea nr. 338/1994 ,,Privind drepturile copilului”, Legea nr. 123/2010 „Cu privire la serviciile sociale”, Legea nr. 60/2012 „Privind incluziunea socială a persoanelor cu dizabilități”, Legea nr. 133/2011 „Privind protecția datelor cu caracter personal”, Hotărârea Guvernului nr. 569/2019 „Pentru aprobarea Regulamentului-cadru privind organizarea și funcționarea Serviciului social „Centrul de zi pentru persoane cu dizabilități și a Standardelor minime de calitate”, Hotărârea Guvernului nr. 234/2019 „Pentru aprobarea Regulamentului-cadru privind organizarea și funcționarea Centrului specializat de intervenție în tulburări de spectru autist și a Standardelor minime de calitate”, Hotărârea Guvernului nr. 824/2008 „Privind aprobarea Standardelor minime de calitate pentru serviciile sociale prestate în centrele de zi pentru copii cu dizabilități”.
2. Serviciul social Centrul de zi pentru copii cu boli rare și autism (în continuare Serviciu) reprezintă o instituție bugetară, care organizează și desfășoară activități și prestează servicii sociale specializate individuale și de grup asigurând incluziunea socială a copiilor cu dizabilități severe în comunitate.
3. Serviciul este instituit prin decizia Consiliului municipal Chișinău și este subordonat prestatorului de serviciu - Direcției generale pentru protecția drepturilor copilului (în continuare DGPDC).
4. În sensul prezentului Regulament, se utilizează următoarele noțiuni:

*Beneficiar*– copil diagnosticat cu boli rare și autism care locuiește în comunitate/familie și din cauza unor circumstanțe de orice natură, are abilități sociale reduse, capacitate scăzută de autodeservire, necesitând supraveghere, asistare, reabilitare și suport pe parcursul zilei;

*Plan individualizat de servicii* – totalitatea intervenţiilor specifice raportate diagnozei copilului, în baza evaluării necesităților de asistenţă şi dezvoltare ale acestuia, în vederea dezvoltării capacităţilor pentru o viaţă independentă şi (re)integrării în familie şi comunitate, elaborat şi implementat pentru perioada frecventării Serviciului. Planul individualizat de servicii are la bază planul individual de asistenţă;

*Echipa multidisciplinară -* grup creat din specialiștii din cadrul Serviciului și un reprezentant DGPDC, format cu scopul asigurării unei abordări multidisciplinare de evaluare, admitere, sistare și încetare a prestării serviciilor beneficiarilor din Serviciu.

1. Capacitatea Serviciului este de 28 de copii cu diagnosticați cu boli rare și autism asistați pe parcursul perioade de la 6 luni pâna la 12 luni
2. Tipurile de servicii prestate în cadrul Centrului:
3. activități ocupaționale, distractive, culturale;
4. dezvoltarea deprinderilor de viață;
5. kinetoterapie;
6. canisterapie;
7. logoterapie;
8. terapie comportamentală;
9. suport informativ și asistență pentru reprezentați legali al copilului;
10. suport psihologic pentru copii și familiilor acestora.
11. Activitățile se petrec individual și în grup, ținând cont de vârsta, posibilitățile și necesitățile beneficiarilor.

**Capitolul II**

**SCOPUL, OBIECTIVELE ȘI PRINCIPIILE DE ORGANIZARE A SERVICIULUI**

1. Scopul Serviciului este asigurarea incluziunii sociale a copiilor diagnosticați cu boli rare și autism prin sporirea competențelor sociale, dezvoltarea abilităților de auto-deservire, implicarea acestora în diferite activității culturale, ocupaționale, asistența prin diverse terapii corespunzătoare și oferirea de suport părinților, reprezentanților legali, îngrijitorilor copilului pentru realizarea maximă a potențialului de dezvoltare a copilului.
2. Obiectivele Centrul sunt:
3. prestarea  serviciilor de calitate, în funcție de necesitățile identificate ale beneficiarului;
4. sprijinirea și stimularea dezvoltării beneficiarului și reabilitării sau abilitării pentru asigurarea obținerii potențialului maxim, precum și a incluziunii educaționale și sociale a acestuia;
5. asigurarea socializării beneficiarilor și dezvoltarea relațiilor cu comunitatea și familia;
6. dezvoltarea abilităților de auto-deservire, și a mediului favorabil pentru dezvoltarea personalității beneficiarului;
7. sensibilizarea opiniei publice referitor la problemele copiilor diagnosticați cu boli rare și autism;
8. prevenirea instituționalizării și menținerea copiilor diagnosticați cu boli rare și autism în mediul familial și comunitar.
9. Centrul își desfășoară activitatea în baza următoarelor principii:
10. respectarea și promovarea cu prioritate a interesului superior al copilului;
11. non-discriminarea;
12. respectarea necondiționată a integrității personale;
13. asigurarea incluziunii în comunitate;
14. respectarea drepturilor și demnității umane;
15. centrarea pe beneficiar;
16. accesibilitatea;
17. egalitatea oportunităților;
18. respectarea opiniei beneficiarilor;
19. prevenirea instituționalizării;
20. confidențialitatea.

**Capitolul III**

**DREPTURILE OBLIGAȚIILE BENEFICIARULUI ȘI CENTRULUI**

**Drepturile și obligațiile Beneficiarului**

1. Beneficiarii se bucură de toate drepturile și libertățile fundamentale ale omului, sunt tratați cu demnitate și respect conform legislației și normelor internaționale.
2. Beneficiarii Serviciului au următoarele drepturi:
3. să accepte serviciile prestate;
4. să depună plîngeri, în condițiile legislației, referitor la calitatea serviciilor prestate, atitudinea și tratamentul personalului;
5. să fie asistați și sprijiniți de către personalul Centrului la realizarea obiectivelor planului individualizat de asistență;
6. să li se păstreze și să li se utilizeze datele cu caracter personal în siguranță și confidențialitate, conform legislației;
7. să ceară suspendarea sau sistarea prestării serviciilor;
8. să participe, conform intereselor, la desfășurarea activităților din cadrul Centrului;
9. să participe la procesul de luare a deciziilor referitoare la acordarea serviciilor sociale.
10. Beneficiarii Serviciului au următoarele obligații:
11. să furnizeze informații corecte și relevante cu privire la identitatea, situația familială, socială și la starea sănătății lor, fiind responsabili pentru veridicitatea acestor informații.
12. să respecte regulamentul de ordin intern  a Centrului.
13. să respecte drepturile celor din jur și să se conformeze regulilor interne stabilite în cadrul  Centrului.
14. să manifeste o atitudine responsabilă față de bunurile Centrului.

**Obligațiile și drepturile Centrului**

1. Centrul are următoarele obligații:
2. să presteze servicii sociale în conformitate cu standardele minime de calitate, potrivit prevederilor legislației;
3. să asigure asistență și suport pentru incluziunea în comunitate a beneficiarului;
4. să aplice politica și procedurile existente de respectare a confidențialității și protecție a datelor cu caracter personal;
5. să asigure beneficiarilor și persoanelor implicate în prestarea serviciilor asistență pentru cunoașterea și exercitarea drepturilor și obligațiilor lor;
6. să asigure un sistem de primire, înregistrare și soluționare a plângerilor cu privire la serviciile oferite în cadrul Centrului, în conformitate cu legislația;
7. să asigure informarea societății cu privire la activitatea Serviciului;
8. să organizeze diferite evenimente, măsuri culturale, festive și sportive, de petrecere a timpului liber și a odihnei active în vederea dezvoltării abilităților de autoservire și de autonomie, a socializării beneficiarilor, a dezvoltării relațiilor cu comunitatea și familia;
9. să asigure buna funcționare, dotarea spațiului cu inventarul și utilajul necesar, conform standardelor minime de calitate;
10. să suporte cheltuielile de gospodărire pentru întreținerea și deservirea sediului Centrului;
11. să asigure referirea beneficiarilor către alte servicii și instituții în cazul apariției unor circumstanțe care impun o asemenea măsură;
12. să asigure transportarea beneficiarilor Centrului care au probleme de deplasare;
13. să asigure beneficiarilor protecție și asistență pentru cunoașterea și exercitarea drepturilor și obligațiilor lor;
14. să elaboreze programe instructive;
15. să asigure instruirea continuă a specialiștilor și voluntarilor în domeniile prioritare de activitate.
16. Centrul are următoarele drepturi:
17. să colaboreze cu profesioniștii din domeniu și cu rețeaua organizațiilor de profil de nivel național, regional și internațional;
18. să solicite și să primească, în condițiile legii, de la autoritățile administrației publice centrale și locale, instituții și organizații documente, materiale și informații necesare pentru exercitarea atribuțiilor sale;
19. să selecteze/recruteze voluntari;
20. să elaboreze și să distribuie materiale informaționale și promoționale ale serviciilor prestate;
21. să presteze servicii sociale beneficiarilor referiți din alt serviciu în conformitate cu procedurile stabilite de actele normative.

**Capitolul IV**

**ORGANIZAREA ȘI FUNCȚIONAREA SERVICIULUI**

**Admiterea beneficiarilor în Serviciu**

1. Beneficiarii Serviciului sunt copiii cu vârsta de la 3 până la 16 ani cu dizabilități severe și familiile acestora.
2. Admiterea beneficiarului în Serviciu se realizează în baza Deciziei DGPDC, luate în baza recomandărilor Echipei Multidisciplinare din cadrul Centrului și fișei de referire de la ATL.
3. Fișa de referire se elaborează în baza cererii depuse de reprezentantul legal al copilului și evaluării situației copilului. Cererea este însoțită de următoarele acte:
4. copia certificatului de naștere al copilului;
5. copia certificatul de dizabilitate;
6. copia buletinului de identitate al reprezentantului legal sau a persoanei în grija căruia se află copilul.
7. La fișa de referire se anexează evaluarea inițială și complexă a copilului, cât și planul individualizat de asistență a copilului.
8. Asistența în cadrul Centrului a beneficiarului se realizează în prezența reprezentantului legal, asistentului personal sau a persoanei în grija căruia se află copilul.
9. Managerul Serviciului examinează fișa de referire, documentele anexate și, în comun cu specialiștii Serviciului, în termen de cel mult 3 zile lucrătoare, decid și informează reprezentantul legal despre admiterea sau refuzul admiterii copilului în Serviciu.
10. În cazul suprasolicitării Serviciilor, solicitantul se înscrie în Registrul solicitanților din cadrul Serviciului.
11. Beneficiarilor Centrului li se întocmesc dosare personale, care includ:
12. cerere de solicitare a serviciilor/fișa de referire;
13. copia actului de identitate/certificatului de naștere a copilului;
14. copia certificatului de dizabilitate cu anexe;
15. copia actelor de identitate a părintelui/reprezentantului legal;
16. evaluarea inițială și complexă a beneficiarului;
17. planul individualizat de servicii;
18. acordul de colaborare;
19. decizia de admitere în baza recomandărilor echipei multidisciplinare;
20. rapoartele de reexaminare a planului individualizat de servicii.

**Planul individualizat de asistență al beneficiarului**

1. După admiterea solicitantului în Serviciu, specialistul responsabil din cadrul Serviciului, împreună cu asistentul social și echipa multidisciplinară, efectuează evaluarea necesităților acestuia.
2. Planul individualizat de asistență se prezintă de specialistul responsabil din cadrul Serviciului pentru planificare și programarea prestării serviciilor.
3. În baza rezultatelor obținute în urma evaluării necesităților beneficiarului, în funcție de necesitățile identificate, specialistul responsabil din cadrul Serviciului bazându-se pe planul individualizat de asistență al beneficiarului, aplicând instrumentele de lucru și termenele stabilite în managementul de caz, completează Planul individualizat de servicii.
4. În procesul de revizuire a planului individualizat de asistență, precum și la ședințele de revizuire, asistentul social/psihopedagogul din cadrul Centrului implică echipa multidisciplinară și beneficiarul sau reprezentantul său legal.
5. Planul individualizat de asistență revizuit al beneficiarului include concluzii și recomandări care se aduc la cunoștința beneficiarului într-o formă accesibilă, precum și persoanelor implicate în procesul de incluziune a acestuia.
6. În baza planului individualizat de asistență în cadrul Serviciului se elaborează planul individualizat de servicii pentru fiecare beneficiar.

**Suspendarea și sistarea prestării de servicii beneficiarului**

1. Sistarea sau suspendarea serviciilor are loc în următoarele situații:
2. la realizarea obiectivelor stipulate în planul individualizat de asistență conform planului individualizat de servicii.
3. la solicitarea părintelui sau reprezentantului legal al copilului, ținând cont de opinia acestuia.
4. la încălcarea în mod repetat a regulamentului intern al Serviciului.
5. decesul beneficiarului.
6. Sistarea prestării de servicii în cadrul Serviciului se efectuează prin Decizia DGPDC în baza recomandărilor echipei multidisciplinare.

**Capitolul IV**

**Managementul și personalul Serviciului**

1. Personalul Serviciului este format din: manager, psiholog, psihopedagog, logoped, kinetoterapeut, și îngrijitor de încăperi de producție și de serviciu.
2. Angajațiisunt numiți și demisionați/eliberați din funcție, în condițiile legii, de către șeful DGPDC.
3. Angajarea personalului se efectuează prin încheierea, în formă scrisă, a unui contract individual de muncă.
4. Centrul este condus de manager, numit pe bază de concurs și eliberat din funcție, în condițiile legii, de către șeful DGPDC.
5. Managerul exercită atribuțiile asistentului social.
6. Managerul are următoarele atribuții:
7. reprezintă interesele Serviciului;
8. completarea registrului solicitanților;
9. monitorizează aplicarea și executarea actelor legislative naționale și internaționale, deciziilor, ordinelor emise de DGPDC;
10. coordonează și monitorizează activitatea Serviciului și a personalului;
11. asigură funcționalitatea Serviciului în conformitate cu standardele minime de calitate și prezentul regulament;
12. asigură confidențialitatea datelor cu caracter personal;
13. elaborează rapoartele semestriale și anuale privind activitatea Centrului;
14. evaluează performanțele angajaților;
15. stabilește parteneriate de colaborare cu alți prestatori de servicii, instituții publice, organizații neguvernamentale naționale/internaționale, cu agenți economici;
16. colaborează cu alte instituții de profil în scopul schimbului de experiență și dezvoltării capacităților profesionale.
17. Psihologul are următoarele atribuții:
18. realizează evaluarea psihologică cu acordul părinţilor/reprezentanţilor legali ai beneficiarului;
19. comunică managerului și echipei multidisciplinare a Serviciului punctele forte, necesitățile, interesele şi caracteristicile specifice ale beneficiarului/familiei obținute în urma evaluării;
20. acordă asistență psihologică beneficiarilor și membrii familiilor acestora;
21. organizează și desfășoară activități terapeutice, instructiv-educative;
22. selectează instrumente de evaluare în funcție de vârsta şi particularitățile de dezvoltare ale beneficiarului;
23. reevaluează situația beneficiarilor în scopul constatării progreselor sau regreselor în dezvoltare şi/sau proiectarea unor noi acțiuni de intervenții;
24. elaborarează rapoarte trimestriale și anuale.
25. elaborează și implementează Programe de asistență a copiilor și familiilor acestora.
26. Psihopedagogul are următoarele atribuții:
27. comunică managerului și Echipei multidisciplinare a Centrului, a punctelor forte, necesităților, intereselor şi caracteristicilor specifice ale beneficiarului;
28. desfășoară ore de terapie individuală și de grup, evaluează periodic progresul/ regresul beneficiarului;
29. prestează servicii de ergoterapie, ludo terapie, terapie cognitivă, motrică conform planului individual de servicii a beneficiarului;
30. acordă consiliere familiei pentru reducerea riscului de abandon și instituționalizare a copilului cu dizabilități, precum și elaborarea recomandărilor pentru petrecerea timpului liber, diferite activități, dezvoltarea abilităților pentru o viață independentă;
31. amenajează și dotează sălile de ocupații;
32. organizează și desfășoară activități instructiv-educative;
33. elaborează programe de asistență;
34. realizează rapoarte trimestriale și anuale de activitate.
35. realizează și implementează Programe de asistență a copiilor și familiilor acestora.
36. Kinetoterapeutul are următoarele responsabilități:
37. evaluează necesitățile beneficiarilor Serviciului și acordă asistență de recuperare a acestora în cadrul Serviciului;
38. elaborează împreună cu familia programul terapeutic de intervenție în funcție de necesitățile și abilitățile beneficiarului;
39. realizează ședințe de kinetoterapie;
40. organizează și desfășurară activități instructiv-educative, de capacitare și pregătire a persoanelor implicate în procesul de incluziune a beneficiarului pentru a însuși tehnicile specifice intervențiilor de recuperare;
41. contribuie la amenajarea și dotarea sălii de sport și kinetoterapie.
42. realizează rapoarte trimestriale și anualede activitate.
43. Logopedul are următoarele responsabilități:
44. contribuie la efectuarea evaluării complexe;
45. identifică tulburările de limbaj și de comunicare ale beneficiarilor;
46. orientează terapia logopedică spre corectare, recuperare, compensare, adaptare și integrare școlară și socială;
47. întocmește și contribuie la realizarea planului individualizat de servicii a beneficiarilor;
48. instruirea familiei în domeniul dezvoltării vorbirii și ameliorării tulburărilor de limbaj a beneficiarilor;
49. realizează rapoarte trimestriale și anuale de activitate;
50. realizează și implementează Programe de asistență a copiilor și familiilor acestora.
51. Asistentul social (funcție exercitată de managerul Serviciului) are următoarele atribuții:
52. contribuie la efectuarea evaluării inițiale și complexe a copilului;
53. participă la elaborarea și implementarea, planul individualizat de servicii al beneficiarului;
54. contribuie la satisfacerea necesităților de asistență și suport a beneficiarului;
55. acordă asistența beneficiarului pentru a accesa și valorifica resursele și facilitățile comunității;
56. crează grupul de suport pentru beneficiar la nivel de comunitate;
57. optimizează relațiile dintre beneficiari și familia acestuia;
58. informează beneficiarul și a familia acestuia cu privire la drepturile sociale și serviciile sociale disponibile în teritoriu;
59. efectuiază instruirea inițială a persoanelor implicate în procesul de incluziune;
60. referă cazul beneficiarului către alte servicii.
61. Personalul participă la programe de formare profesională inițială și continuă, organizate de către DGPDC în comun cu Serviciul.
62. Personalul Serviciului efectuează examene medicale la angajare și examene periodice conform actelor normative.
63. Serviciul încheie cu beneficiarul acordul de colaborare și identifică obiectivele individuale ale planului individualizat de servicii.
64. Managerul Serviciului monitorizează implementarea planurilor individualizate de asistență și a planurilor individuale de servicii, precum și activitatea personalului Serviciului.
65. Calitatea serviciilor prestate se evaluează de către DGPDC la necesitate.
66. Evaluarea performanțelor managerului Serviciului este efectuată de către șeful DGPDC.

**Capitolul V**

**Procedura de depunere şi examinare a**

**plângerilor**

1. Serviciul dispune de procedura de depunere şi examinare a plângerilor privind calitatea serviciilor prestate.
2. Copiii, reprezentantul legal al copilului sau persoana în grijă căruia se află copilul, sunt informați despre procedura de depunere și examinare a plângerilor.
3. Serviciul dispune de Registrul de înregistrare a plângerilor, care conține inclusiv informații privind măsurile întreprinse.
4. Sesizările privind cazurile de violență, neglijare și exploatare a copilului în Serviciu sunt înregistrate și examinate în conformitate cu legislația în vigoare.

**Capitolul VI**

**Modul de Finanțare**

1. Serviciul este finanțat din următoarele surse:
2. mijloacele bugetului municipal Chișinău;
3. donații și alte surse conform legislației în vigoare.
4. Sursele de finanțare ale Serviciului vor fi virate pe contul Direcției, cu mențiunea ,,***Centru de zi pentru copii cu boli rare și autism”*.**

Anexa nr. 2

la decizia Consiliului municipal Chișinău

nr. \_\_\_\_ din \_\_\_\_\_\_

Statul de personal

al Serviciului social Centru de de zi pentru copii cu boli rare și autism

,,Fluture albastru”

|  |  |  |  |
| --- | --- | --- | --- |
| Nr.d/o | Funcția | Categoria de salarizare | Nr. de unități |
| 1. | Manager |  | 1 |
| 2. | Psiholog |  | 1 |
| 3. | Psihopedagog |  | 2 |
| 4. | Specialist în terapie comportamentală |  | 1 |
| 5. | Logoped |  | 1 |
| 6. | Kinetoterapeut |  | 1 |
| 7. | Îngrijitor de încăperi de producție și de serviciu  |  | 1 |
|  | Total anual |  | 11 |